**2-րդ կրթական հարթակ**

**8-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Աշակերտների հետ կարդալ ուխտի տեքստը, անհրաժեշտության դեպքում այն նորից մեկնաբանել։*

* **Գրականություն -** Կրկնել«Գրիչ» բանաստեղծությունը (էջ 12)
* Աշակերտները պետք է կարողանան կարդալ դասանյութը և պատասխանել հետևյալ հարցերին
* Ինչի՞ մասին է բանաստեղծությունը:
* Փոքրիկը ինչո՞ւ է գանգատվում:
* Ի՞նչ պետք է անես, որ գրիչը գեղեցիկ ու արագ գրի:
* **Ուղղագրություն** – Թելադրության միջոցով վերհիշել հետևյալ բառերի գրության ձևը՝ *ձեռք, կարգին, սև, անգամ*
* **Բառագիտություն**-Բացատրել հետևյալ բառերի իմաստը․
	+ *վարժ-սահուն, անսխալ*
	+ *կարգին – կանոնավոր, նորմալ*
	+ *խազմզել- անկանոն, ոչ լավ գրել*
	+ *ագռավ-թռչյուն*
	+ *ճանկ-կենդանիների և թռչյունների եղունգ*
	+ *եկ-արի*
	+ *լուռ-առանց խոսելու, անխոս*
	+ *ճռճռալ-ձայն հանել*

***Նոր դաս/կրկնություն***

* **Գրականություն -** Նախորդ դասերին անցած նյութերի կրկնություն։ Թեմաները՝
	+ **«Իմ դասագիրքը» բանաստեղծությունը**
		- Քեզ ո՞ր քառատողը դուր եկավ: Ինչու՞:
		- Ըստ բանաստեղծության՝ ինչպիսին է դասագիրքը:
		- Ինչպե՞ս է հեղինակը նկարագրում հայրենիքը։
		- Ի՞նչ գիտես հայրենիքիդ մասին։
		- Ո՞րն է քո առաջին կարդացած գիրքը։
		- Իսկ դու սիրու՞ս ես քո դասագիրքը։ Ինչու՞։
	+ **«Հնչի՛ր, մեր զա՛նգ» բանաստեղծությունը**
		- Ինչի՞ մասին է բանաստեղծությունը:
		- Քեզ ո՞ր քառատողը դուր եկավ: Ինչու՞:
		- Ի՞նչ էին անում երեխաները մինչև դպրոց գնալը։
		- Իսկ դու հաճույքով ես գնու՞մ դպրոց։ Ի՞նչ եք սովորում դպրոցում
	+ **«Առաջին ուսուցիչը» բանաստեղծությունը**
		- Ինչի՞ մասին է բանաստեղծությունը:
		- Դու հիշո՞ւմ ես քո առաջին ուսուցչին: Նկարագրիր նրան:
		- Դու ին՞չ ես սովորել քո առաջին ուսուցչից:
	+ **«Իմ հայրենիք» բանաստեղծությունը (էջ 51)**
		- Ինչի՞ մասին է բանաստեղծությունը:
		- Փոքրիկը ինչո՞ւ է ուզում շուտ մեծանալ:
		- Հիմա դու ինչպե՞ս կարող ես օգտակար լինել հայրենիքիդ։
	+ **«Գիրք» բանաստեղծությունը (էջ 10)**
		- Ի՞նչը պետք է դառնա քո լավ ընկերը և ուղեկիցը. ինչո՞ւ:
		- Ո՞րն էր քո առաջին գիրքը. այն ի՞նչ սովորեցրեց քեզ:
* **«Գրիչ» բանաստեղծությունը (էջ 12**)
	+ Ինչի՞ մասին է բանաստեղծությունը:
	+ Փոքրիկը ինչո՞ւ է գանգատվում:
	+ Ի՞նչ պետք է անես, որ գրիչը գեղեցիկ ու արագ գրի:
* **Բառագիտություն** – Նախորդ դասերին անցած բառերի բացատրությունների կրկնություն՝
	+ Առա – վերցրեցի
	+ Սուրբ – նվիրական, աստվածային
	+ Հայրենիք – այն երկիրը, որտեղ մարդը ծնվել է և իր տունն է համարում
	+ Պես-պես – բազմատեսակ, զանազան, տարբեր
	+ Անկախ – ուրիշից կախում չունեցող
	+ Բավ – բավական, հերիք
	+ Պահմտոցի – Մանկական խաղ, որի ժամանակ մեկի աչքերը փակում են, իսկ մյուսները թաքնվում, և առաջինը աչքերը բացելով փնտրում է մնացածին
	+ Զանգ – ազդանշան, ձայնի տեսակ
	+ Պարտեզ – հողամաս, որտեղ ծառեր ու ծաղիկներ են աճում
	+ Գիրկ – կրծքի և բացված ձեռքերի միջի տարածությունհարազատ վայր
	+ Զիլ – բարձր, սուր ձայն
	+ Ղողանջել – հնչել
	+ Ողջույն – բարև
	+ մեղմիկ – թեթև, նուրբ
	+ իսկույն – միանգամից
	+ բարկանալ - ջղայնանալ
	+ արժանի – մի բանի համար արժանիք ունեցող, հարմար
	+ թեև- չնայած որ
	+ որդի – տղա
	+ ողջ – ամբողջ, լրիվ
	+ ուղեկից- ճանապարհի ընկեր
	+ անթիվ – չափազանց շատ, անհաշվելի
	+ վարժ-սահուն, անսխալ
	+ կարգին – կանոնավոր, նորմալ
	+ խազմզել- անկանոն, ոչ լավ գրել
	+ ագռավ-թռչյուն
	+ ճանկ-կենդանիների և թռչյունների եղունգ
	+ եկ-արի
	+ լուռ-առանց խոսելու, անխոս
	+ ճռճռալ-ձայն հանել
* **Ուղղագրություն** – Նախորդ դասերին անցածբառերի ուղղագրությունների կրկնություն՝
	+ *երբ, սուրբ, դասագիրք****,****արդեն, ողջույն, պարտեզ, պահմտոցի, ուսուցիչ, մեղմիկ, աշխարհ, իսկույն* , *հայրենիք, երկինք, թեև, արժանի, որդի, ձեռք, կարգին, սև, անգամ*։
* **Քերականություն –** Նախորդ դասերին անցածքերականության նյութերի կրկնությու։ Կրկնության թեմաներն են՝
	+ **Այբուբեն:**
	+ **Տառ և հնչյուն**
		- Տառը գրում ենք և կարդում, հնչյունը լսում ենք ու արտասանում։
		- Քանի ՞ հնչյուն և քանի տառ կա նշված բառերում: - Բերել մի քանի օրինակներ։
		- Հնչյունները լինում են ձայնավոր (6) և բաղաձայն (30)
		- Ձայնավոր հնչյուններ են` **ա, ի, ու, է, օ, ը**
		- Բաղաձայն հնչյուններ են` **բ, գ, դ, զ, թ, ժ, լ, խ, ծ, կ, հ, ձ, ղ, ճ, մ, յ, ն, շ, չ, պ, ջ, ռ, ս, վ, տ, ր, ց, փ, ք, ֆ**
* **Ձայնավոր և բաղաձայն հնչյուններ:**
	+ Քանի՞ ձայնավոր հնչյուն ունի հայերենը։
	+ Քանի՞ բաղաձայն հնչյուն ունի հայերենը։
* **Մեծատառ և փոքրատառ:**
* Տառերը լինում են **մեծատառ** և **փոքրատառ**։
	+ Հայերենի **մեծատառերն են՝ Ա, Բ, Գ, Դ, Ե** և այլն
	+ Հայերենի **փոքրատառերն են՝ ա,, բ, գ, դ, ե** և այլն
	+ Մարդկանց անունները, ազգանունները և հայրանունները գրում ենք մեծատառով։ Օրինակ՝Հայկ, Դավիթ, Ալեքսանդր, Սոնա:
	+ Երկրների, քաղաքների և գյուղերի անունները սկսում ենք մեծատառով: Օրինակ` Հայաստան, Երևան, Օշական:
	+ Նախադասությունը սկսում ենք մեծատառով։ Նախադասության վերջում դնում ենք վերջակետ։ Օրինակ՝ **Ե**ս սիրում եմ իմ մայրիկին։
* **«Ե» տառի կիրառման կանոնները:**
	+ «ե»-ն հնչում է «յ+է» բառի սկզբում, «է» բառի մեջ և բառի վերջում: Օրինակ՝ երեխա, երկաթե, երեկ, երբեք:
	+ -Միայն «եմ», «ես», «ենք», «եք», «են» բառերում է, որ բառասկզբի «ե»-ն կարդացվում է «է»: Օրինակ, խոսում եմ, խոսում ես:
* **«Ո» տառի կիրառման կանոնները:**
	+ Բառի սկզբում «ո» տառը կարդացվում է «վօ»: Օրինակ՝ որդ, ոզնի, ոտք, ողջունել:
	+ Միայն «ով», «ովքեր» բառերում է, որ բառասկզբի «ո»-ն կարդացվում է «օ»:
* **Բանավոր խոսքի զարգացում** – Նախորդ դասերին անցած բանավոր խոսքին վերաբերող նյութերի կրկնություն
* բանջարեղենի անունները
* մրգերի անունները
* տարվա ամիսների անունները
* **Մշակույթ** – Նախորդ դասերին անցած մշակույթին վերաբերող նյութերի կրկնություն։ Կրկնության թեմաներն են՝
	+ **Հայերենի առաջին ուսուցիչը**
		- Ի՞նչ է Այուբենը։
		- Ի՞նչ է Այբբենարանը։
		- Ո՞վ է ստեղծել հայերենի այբուբենը և առաջին «Այբբենարանը»։
		- Ի՞նչ է պատվիրել Մեսրոպ Մաշտոցը։
		- Որտե՞ղ է գտնվում Մեսրոպ Մաշտոցի գերեզմանը։
		- Ինչու՞ է կարևոր ունենալ մեր սեփական այբուբենը։
		- Ինչպե՞ս կարող ենք պահպանել այն
	+ **Հայկական հաց – Լավաշ**
		- Ի՞նչ է լավաշը:
		- Ինչո՞ւ են այս հացի անունը դրել «լավաշ» բառը:
		- Ե՞րբ են թխում լավաշը:
		- Նկարագրիր լավաշ թխելու արարողությունը
	+ **Հայաստանի մայրաքաղաք-Երևան**
		- Ո՞րն է Հայաստանի մայրաքաղաքը:
		- Քանի՞ տարեկան է Երևանը:
		- Ո՞ր լեռան դիմաց է սփռված Երևանը:
		- Ի՞նչ շենքերով է հարուստ մեր քաղաքը:
		- Ի՞նչ անունով է հայտնի Երևանը: Ինչո՞ւ։
	+ **Սասունցի Դավթի կռիվը Մսրա Մելիքի դեմ**
		- Քո պատկերացմամբ՝ ինչպիսի՞ն էր Դավիթը։
		- Նկարագրի՛ր Մսրա Մելիքին:
		- Մսրա Մելիքին սպանելուց հետո Դավիթը նրա զորքը չի կոտորում։ Ինչու՞։
		- Քո կարծիքով ինչու՞ Դավիթը համաձայնեց, որ առաջինը Մելիքը խփի։
	+ **Հայաստանում քրիստոնեության ընդունումը որպես պետական կրոն**
		- Ո՞ր թվականին քրիստոնեությունը Հայաստանում ընդունվեց որպես պետական կրոն։
		- Ո՞վ էր երկրի թագավորը:
		- Ո՞վ էր Գրիգորը:
		- Ի՞նչ է նշանակում հեթանոսական:
		- Ինչու՞ թագավորը պատժեց Գրիգորին:
		- Ինչպե՞ս թագավորը պատժեց Գրիգորին:
		- Ինչպե՞ս Գրիգորը կենդանի մնաց:
		- Թագավորն ինչու՞ ազատեց Գրիգորին:
		- Ի՞նչ պատահեց Գրիգորի ազատումից հետո:
		- Ինչպե՞ս կոչեցին Գրիգորին:
		- Ինչպե՞ս է կոչվում խոր փոսի վայրում կառուցված եկեղեցին:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության դասանյութը և վերարտադրել սեփական խոսքերով և պատասխանել դասավերջի հարցերին։
* Բացատրել բառագիտության բաժնի բառերը և սովորել տրված բառերի ուղղագրությունը:
* Վերհիշել Այբուբենը:
* Մասնակցել խմբային աշխատանքներին։